Z A P I S N I K
sa 24. sjednice Općinskog vijeća

Općine Podravske Sesvete, održane dana 
22. studenoga  2019. godine

u prostorijama Općine, Ivana Mažuranića 1
         Sjednica je sazvana putem KLASA: 021-05/19-01/12, URBROJ: 2137/24-19-2 od 18. studenoga 2019. godine.
         Sjednicu je otvorio predsjednik Općinskog vijeća Vlado Halusek, u 19.10 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić                                                                          
2. Vlado Halusek                                                    
3. Silvana Kolar 

4. Tomislav Kovačić
5. Zlatko Miloš 

6. Dražen Nađ
7. Branko Rođak
8. Darko Štefanić 

9. Renata Štefec 
10. Vladimir Tudić 

11. Ivan Šerbeđija

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

            Nakon prozivke predsjednik konstatira da je sjednici nazočno 10  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 23. sjednice Općinskog vijeća Općine Podravske Sesvete

Predsjednik vijeća traži da se na kraju točke 3. Zapisnika koja se odnosi na donošenje odluke o određivanju koeficijenata upišu riječi načelnika „Sada će Anita vidjeti kako se radi.“
Općinski načelnik traži da  se u nakon toga u Zapisnik unese ono što je izrekao Vladimir Tudić.

Predsjednik vijeća pita da li općinski načelnik može tražiti izmjenu zapisnika, na što mu pročelnik odgovara da nadopune mogu tražiti svi koji su obuhvaćeni Zapisnikom.

Vijećnik Darko Štefanić navodi da je u točki 1. krivo napisano što je on rekao, te da se posluša tonska snimka i da se napiše točno što je rekao.

Vijećnik Vladimir Tudić traži da se u Zapisnik upiše da je na pitanje koje je postavljeno Hrvoju Šokcu „Da li načelnik prisiljava nogometni klub da radi na crno“ odgovor Hrvoja Šokca bio „Na neki način da.“

    S obzirom da više nije bilo rasprave predsjednik konstatira da će se ove izmjene i dopune unijeti u Zapisnik sa 23. sjednice Općinskog vijeća te se time smatra da je on i prihvaćen.
                                                  AKTUALNI SAT     
Vlado Halusek:  Da li je načelniku i zamjeniku načelnika premalo to što će u dvije godine od općine dobiti 500.000,00 kuna za plaće i naknade u što nisu uračunate dnevnice, kartice i eventualne provizije i da li je to razlog što nisu došli na obilježavanje dvadesete godišnjice osnivanja Općine. Da im treba povećati naknade?
Krunoslav Bratanović: Traži da se pojasni pitanje ali da im nije premalo i ne treba povećati naknade.
Branko Rođak: S obzirom da je odluka o uređenju sale bila na sjednici i ona nije izglasana, po kojoj se osnovi ona sada uređuje?

Mladen Sitek: Na postavljeno pitanje dobit ćete pisani odgovor dok bude projekat gotov.

Branko Rođak: Da li ima dodatnih radova?

Mladen Sitek: Na postavljeno pitanje dao sam odgovor.

Branko Rođak: S obzirom da je ranije na moje pitanje koliko će koštati most prvo bio odgovor 150.000,00 kuna, pa zatim od 180.000,00 do 200.000,00 kuna koliko će na kraju most koštati i da li je istina da se most urušio?
Mladen Sitek: Koliko pitanja može vijećnik postavljati jer to je već četvrto pitanje?

Vlado Halusek. Mogu se postaviti dva pitanja ako se drugačije vijeće ne dogovori.

Silvana Kolar: Koliko će na kraju koštati most i da li je istina da se urušio?

Mladen Sitek: Na pitanje oko mosta dobili ste odgovor, a oko urušavanja postavit ćemo pitanje nadzornom inženjeru.

Branko Rođak: Na koji način i za koji iznos je dodjeljen općinski stan na korištenje gdje su školska djeca imala svoj rasadnik?
Mladen Sitek: Na postavljeno pitanje dobit ćete pisani odgovor.

Vlado Halusek: Da li izvođači radova koji rade na izgradnji mosta imaju reference za takve poslove, da li su ikada gradili most?

Mladen Sitek: Na postavljeno pitanje dobit ćete pisani odgovor.

Marko Derežić: Da li će se dijeliti paketi za Sv.Nikolu i od koga će se darovi kupiti?

Mladen Sitek: Odlukom načelnika darovi će se dijeliti i oni su u vrijednosti 50,00 kuna, a nabaviti će se od „SLOGE“.

    S obzirom da više nije bilo pitanja niti rasprave Aktualni sat je završen u 19.30 sati
      Predsjednik vijeća predlaže da se sa Dnevnog reda skine točka 7. Odluka o raspisivanju javnog natječaja za prodaju nekretnine u vlasništvu Općine Podravske Sesvete, te prijedlog daje na glasovanje.
    Nakon provedenog glasovanja predsjednik vijeća konstatira da je predložena točka 7. Odluka o raspisivanju javnog natječaja za prodaju nekretnine u vlasništvu Općine Podravske Sesvete,  sa 8 glasova „ZA“ i 2 glasa „PROTIV“  skinuta s Dnevnog reda.
      Predsjednik daje na glasovanje Dnevni red sa usvojenom izmjenom i nakon provedenog glasovanja predsjednik konstatira da je sa 8 glasova „ZA“  i 2 glasa „PROTIV“ Dnevni red usvojen i  glasi:

                                                 D N E V N I   R E D:
1. Izvješće Mandatne Komisije o mirovanju mandata člana predstavničkog tijela  i početku obnašanja dužnosti zamjenika člana
2. Usklađenje Odluke o osnivanju Dječjeg vrtića „Leptirići“ Podravske Sesvete sa očitovanjem Ministarstva znanosti i obrazovanja Republike Hrvatske

3. Odluka o komunalnim djelatnostima na području Općine Podravske Sesvete
4. Odluka o komunalnom redu na području Općine Podravske Sesvete

5. Izvješće o radu Povjerenstva za procjenu šteta od elementarnih nepogoda na području Općine Podravske Sesvete i donošenje Rješenja o imenovanju Općinskog povjerenstva za procjenu šteta od prirodnih nepogoda

6. Odluka o davanju na upravljanje i održavanje dijela zgrade Općine Podravske Sesvete za zdravstvenu ambulantu Domu zdravlja Koprivničko-križevačke županije

7. Odluka o javnim priznanjima Općine Podravske Sesvete
8. Odluka o kriterijima, mjerilima i postupku otpisa nenaplativih potraživanja Općine Podravske Sesvete

9. Pravilnik o izmjeni Pravilnika o stipendiranju studenata s područja Općine Podravske Sesvete 
10. Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za kolovoz, rujan i listopad 2019. godine

11. Izvješća o stanju sigurnosti Postaje granične policije Koprivnica za mjesece svibanj, lipanj, srpanj, kolovoz, rujan i listopad 2019. 

12. Razno
Točka 1.

Izvješće Mandatne Komisije o mirovanju mandata člana predstavničkog tijela  i početku obnašanja dužnosti zamjenika člana
************************************************************************
     Predsjednik vijeća otvara raspravu.   
     Zamjenik općinskog načelnika pita zašto ova točka nije bila prije glasovanja za  Dnevni red, te da li je sjednica regularna?
     Predsjednik vijeća odgovara da je potpisao saziv koji je predložio općinski načelnik i koji mu je pripremljen, a pročelnik odgovara da je sjednica regularna.

      Predsjednica Mandatne komisije Silvana Kolar čita Izvješće o mirovanju mandata člana Općinskog vijeća Općine Podravske Sesvete i početku obnašanja dužnosti zamjenika člana u kojem se navodi da je vijećnik Josip Rep podnio Zahtjev za mirovanje mandata 11. studenoga 2019. godine, a da je Hrvatska narodna stranka-Liberalni demokrati-HNS, Podružnica Podravske Sesvete 12. studenoga 2019. godine  odredila Tomislava Kovačića iz Podravskih Sesveta, Braće Radića 18, za njegovog zamjenika.
       Predsjednik Općinskog vijeća čita tekst prisege „Prisežem svojom čašću da ću dužnost člana Općinskog vijeća Općine Podravske Sesvete obavljati savjesno i odgovorno i da ću se u svojem radu držati Ustava Republike Hrvatske, zakona i Statuta Općine Podravske Sesvete te da ću se zauzimati za svekoliki napredak Republike Hrvatske i Općine Podravske Sesvete“.
      Tomislav Kovačić odgovara „Prisežem“ čime počinje obnašati dužnost zamjenika člana Općinskog vijeća, te ima sva prava i dužnosti člana Općinskog vijeća Općine Podravske Sesvete.
     Predsjednik vijeća i svi nazočni Tomislavu Kovačiću čestitaju na prihvaćanju dužnosti.

                                                                    Točka 2.

Usklađenje Odluke o osnivanju Dječjeg vrtića „Leptirići“ Podravske Sesvete sa očitovanjem Ministarstva znanosti i obrazovanja Republike Hrvatske

*******************************************************************

      Predsjednik vijeća otvara raspravu.

      Pročelnik daje obrazloženje da su izvršeni tehnički ispravci prema Očitovanju Ministarstva znanosti i obrazovanja Republike Hrvatske.
       Predsjednik vijeća daje primjedbu da je kao točka dnevnog reda navedeno „Usklađenje odluke“ što nije akt o kojem se glasuje, na što mu pročelnik odgovara da se glasuje o priloženom Zaključku.

       Predsjednik vijeća daje na glasovanje prijedlog Zaključka, te nakon provedenog glasovanja konstatira da je jednoglasno sa 11 glasova „ZA“ donijet Zaključak kojim se prima na znanje Očitovanje Ministarstva znanosti i obrazovanja Republike Hrvatske o sukladnosti Odluke o osnivanju Dječjeg vrtića „Leptirići“ Podravske Sesvete, te se utvrđuje pročišćeni tekst Odluke o osnivanju Dječjeg vrtića „Leptirići“ Podravske Sesvete,  koji je ujedno i sastavni dio izvornika ovog Zapisnika.               

                                                                     Točka 3.
Odluka o komunalnim djelatnostima na području Općine Podravske Sesvete
**************************************************************************
         Predsjednik Općinskog vijeća otvara raspravu, te predlaže da se provede rasprava zajedno s točkom 4. Dnevnog reda koja je povezana sa ovom odlukom.
          Predsjednik vijeća navodi da postoje kontradiktornosti, da se ne može razlikovati što je u nadležnosti komunalnog pogona, a što kod fizičkih osoba, ne mogu se iščitati kazne i predlaže da ove odluke budu dorađene. Također navodi da se u pravnom temelju nalaze Narodne novine broj 110/18 u kojima nema zakona o komunalnom gospodarstvu.

         Pročelnik odgovara da su ove odluke usklađene sa odredbama Zakona o komunalnom gospodarstvu, a da se iznosi za kazne nisu mijenjali od prijašnje odluke. Također obrazlaže da je u Narodnim novinama broj 110/18 objavljena odluka Ustavnog suda vezana uz komunalno gospodarstvo i to se ne mora pisati u pravnom temelju odluke.
         Predsjednik vijeća predlaže da se ove odluke stave u oglasnu ploću i na web stranice kako bi se mještani upoznali s njima jer se to njih tiče.

         Pročelnik navodi da se javno savjetovanje provodi 30 dana i da se o njemu glasuje.

         Vijećnik Dražen Nađ predlaže da se u odluku ugradi odredba za obvezu odvoza cisterni na uređaj za pročistač.

         S obzirom da više nije bilo rasprave predsjednik vijeća daje na glasovanje prijedlog da se prijedlog Odluke o komunalnim djelatnostima na području Općine Podravske Sesvete uputi na javno savjetovanje, te nakon provedenog glasovanja konstatira da je za 7 glasova „ZA“ i 4 glasa „SUZDRŽANI“ prijedlog usvojen.        
                                                                 Točka 4.

    Odluka o komunalnom redu na području Općine Podravske Sesvete

**************************************************************************

       Predsjednik Općinskog vijeća navodi da je rasprava o ovoj točki zajednički provedena sa točkom 3. i daje na glasovanje prijedlog da se prijedlog Odluke o komunalnom redu na području Općine Podravske Sesvete uputi na javno savjetovanje, te nakon provedenog glasovanja konstatira da je za 7 glasova „ZA“ i 4 glasa „SUZDRŽANI“ prijedlog usvojen.
                                                                   Točka 5.                    

Izvješće o radu Povjerenstva za procjenu šteta od elementarnih nepogoda na području Općine Podravske Sesvete i donošenje Rješenja o imenovanju Općinskog povjerenstva za procjenu šteta od prirodnih nepogoda

**************************************************************************

     Predsjednik Općinskog vijeća otvara raspravu.
     Vijećnik Branko Rođak daje novi prijedlog za članove Povjerenstva u sastavu: Stjepan Vlašić za predsjednika, Zlatko Miloš za zamjenika predsjednika, Đuro Zrinski za člana, Josip Plečić za člana i Vladimir Pintarić za člana.
     Predsjednik vijeća provodi glasovanje za prijedlog općinskog načelnika, a nakon glasovanja konstatira da sa 4 glasa „ZA“ i 7 glasova „SUZDRŽANI“ Rješenje o imenovanju predsjednika i članova Općinskog povjerenstava za procjenu šteta od prirodnih nepogoda na Području Općine Podravske Sesvete nije doneseno.

     Predsjednik vijeća provodi glasovanje za prijedlog vijećnika Branka Rođaka, a nakon glasovanja konstatira da je sa 8 glasova „ZA“, 1 glasom „PROTIV“ i 2 glasa „SUZDRŽANI“ Rješenje o imenovanju predsjednika i članova Općinskog povjerenstava za procjenu šteta od prirodnih nepogoda na Području Općine Podravske Sesvete doneseno i ono je sastavni dio izvornika ovog Zapisnika.
                                                                 Točka 6.
Odluka o davanju na upravljanje i održavanje dijela zgrade Općine Podravske Sesvete za zdravstvenu ambulantu Domu zdravlja Koprivničko-križevačke županije **************************************************************************
     Predsjednik Općinskog vijeća otvara raspravu.

     Zamjenik načelnika daje obrazloženje da je županijski Dom zdravlja imao ulaganja u ambulantu te da se ova odluka donosi da oni mogu pravdati dobivena sredstva.
     S obzirom da više nije bilo rasprave predsjednik vijeća provodi glasovanje, a nakon
glasovanja konstatira da je jednoglasno sa 10 glasova „ZA“ donijeta Odluka o davanju na upravljanje i održavanje dijela zgrade Općine Podravske Sesvete za zdravstvenu ambulantu Domu zdravlja Koprivničko-križevačke županije koja je ujedno i sastavni dio izvornika ovog Zapisnika.
      Vijećnik Marko Derežić nije prisustvovao glasovanju zbog kratke stanke.
                                                                 Točka 7.

           Odluka o javnim priznanjima Općine Podravske Sesvete

**************************************************************************
      Predsjednik Općinskog vijeća otvara raspravu, te daje usmeni amandman da se u članku 16. brišu podstavci „najmanje jedna četvrtina vijećnika Općinskog vijeća“ i „općinski načelnik“.
       Općinski načelnik ne prihvaća amandman.

       U daljnjoj raspravi predložen je drugi amandman kojim se briše prvi podstavak „ - najmanje jedna četvrtina vijećnika Općinskog vijeća“, a u trećem podstavku iza riječi „udruga građana“ dodaju se riječi  „i fizičkih osoba.“

      S obzirom da  više nije bilo rasprave predsjednik vijeća provodi glasovanje za predloženi amandman, a nakon glasovanja konstatira da je sa 7 glasova „ZA“ i 4 glasa „SUZDRŽANI“ predloženi amandman prihvaćen.

      Predsjednik vijeća provodi glasovanje za prijedlog odluke sa usvojenim amandmanom, te nakon glasovanja konstatira da je sa 7 glasova „ZA“ i 4 glasa „SUZDRŽANI“ donijeta            Odluka o javnim priznanjima Općine Podravske Sesvete, koja je ujedno i sastavni dio izvornika ovog Zapisnika.
                                                                 Točka 8.
Odluka o kriterijima, mjerilima i postupku otpisa nenaplativih potraživanja
 Općine Podravske Sesvete
**************************************************************************
      Predsjednik Općinskog vijeća otvara raspravu.
S obzirom da  nije bilo rasprave  predsjednik vijeća provodi glasovanje, a nakon
glasovanja konstatira da je jednoglasno sa 11 glasova „ZA“ donijeta Odluka o kriterijima, mjerilima i postupku otpisa nenaplativih potraživanja  Općine Podravske Sesvete, koja je ujedno i sastavni dio izvornika ovog Zapisnika.
                                                                 Točka 9.

Pravilnik o izmjeni Pravilnika o stipendiranju studenata s područja
 Općine Podravske Sesvete
**************************************************************************
Predsjednik vijeća otvara raspravu.

Pročelnik obrazlaže da se ove izmjene donose radi pojednostavljenja provođenja natječaja za

dodjelu stipendija.

      Predsjednik vijeća podnosi usmeni amandman da se u točki 5. brišu riječi „presliku svedodžbe o državnoj maturi i presliku potvrde o položenim ispitima državne mature“ uz obrazloženje da se neki fakulteti mogu upisati i bez tih uvjeta.

      Općinski načelnik prihvaća predloženi amandman i on postaje sastavni dio prijedloga odluke.
       Na pitanje vijećnice Silvane Kolar da li postoji mogućnost da se dodatno stipendiraju deficitarna zanimanja, zamjenik načelnika odgovara da će za to postojati mogućnost dok se završi s ulaganjima u infrastrukturu.
S obzirom da  više nije bilo rasprave  predsjednik vijeća provodi glasovanje, a nakon
glasovanja konstatira da  je jednoglasno sa 11 glasova „ZA“ donijet Pravilnik o izmjeni Pravilnika o stipendiranju studenata s područja Općine Podravske Sesvete, koji je ujedno i sastavni dio izvornika ovog Zapisnika.
                                                                 Točka 10.

Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za kolovoz, rujan i listopad 2019. godine

**************************************************************************
       Predsjednik Općinskog vijeća otvara raspravu.
S obzirom da  nije bilo rasprave  predsjednik vijeća provodi glasovanje, a nakon
glasovanja konstatira da je jednoglasno sa 11 glasova „ZA“ donesen Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za kolovoz, rujan i listopad 2019. godine , koji je ujedno i sastavni dio izvornika ovog Zapisnika.

                                                                 Točka 11.

Izvješća o stanju sigurnosti Postaje granične policije Koprivnica za mjesece svibanj, lipanj, srpanj, kolovoz, rujan i listopad 2019.

**************************************************************************
       Predsjednik Općinskog vijeća otvara raspravu.
       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da su jednoglasno sa 11 glasova „ZA“ prihvaćena Izvješća o stanju sigurnosti Postaje granične policije Koprivnica za mjesece svibanj, lipanj, srpanj, kolovoz, rujan i listopad 2019, koja su ujedno i sastavni dio izvornika ovog Zapisnika.
                                                                   Točka 12.

Razno
**************************************************************************
        Predsjednik vijeća otvara raspravu.
        S obzirom da više nije bilo pitanja niti rasprave predsjednik vijeća zatvara sjednicu u 20.30 sati.

Zapisničar:                                                                                       Predsjednik :

Jasminka Miloš                                                                            dr.sc. Vlado Halusek, prof.
1

